Σκορδομακάρονα σμυρναίικα
Θα μπορούσε να είναι από τις Κυκλάδες, από τα Δωδεκάνησα, ακόμα και από την Ιταλία! Έτσι ακριβώς πάντως την έκαναν και στα παράλια της Μικράς Ασίας και είναι απίστευτα νόστιμη!
1 πακέτο μακαρόνια σπαγκέτι, 400 γρ. ντοματάκια κονσέρβας, τριμμένα (όταν είναι η εποχή τους, 3 ντομάτες ώριμες, τριμμένες, ανακατεμένες με 1 κουτ. γλυκού πελτέ), 5-6 σκελίδες σκόρδο, ψιλοκομμένες, 1 κλωναράκι δεντρολίβανο, 100 ml ελαιόλαδο, αλάτι, πιπέρι φρεσκοτριμμένο
Για να φτιάξουμε σκορδομακάρονα ξεκινάμε βράζοντας τα μακαρόνια σύμφωνα με τις οδηγίες της συσκευασίας. Τα σουρώνουμε και τα ξαναβάζουμε στην κατσαρόλα. Σε μικρή κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το σκόρδο. Προσθέτουμε τις ντομάτες και το δεντρολίβανο και σιγοβράζουμε τη σάλτσα για περίπου 15 λεπτά, μέχρι να δέσει.Ρίχνουμε τη σάλτσα στα μακαρόνια και ανακατεύουμε. Αν δεν είναι μέρες νηστείας, πασπαλίζουμε με τυρί τριμμένο και σερβίρουμε τα σκορδομακάρονα.
Ζυμαρικά,Ντομάτα,Σκόρδο,Μικρασιατική Κουζίνα,Σμυνέικη Κουζίνα